text: Hospitaler inviterer til åbent hus
  02 september 2017 kl. 19.07
  Flere af hospitalerne i TV SYDs sendeområde slog søndag dørene op til nogle af de nye byggerier.
  Søndagens åbent hus-arrangementer på sygehusene er et led i et landsdækkende arrangement.
  Alle der har lyst til at se nærmere på Danmarks første sygeafdeling, bygget i et offentligt-privat partnerskab, kan søndag komme på besøg i Vejle.
  Psykiatrisk Afdeling Vejle blev indviet i marts, men søndag er der åbent hus mellem klokken 10 og 15.
  Der er bl.a. foredrag ved Sebastian Klein, og det foregår både for børn og voksne.
  Sydvestjysk Sygehus i Esbjerg inviterer alle på rundvisning til de igangværende byggeprojekter. Det foregår på byggepladsen mellem klokken 10 og 14.
  I Aabenraa bliver det muligt at kigge nærmere på det prisbelønnede byggeri af den nye psykiatriske afdeling. Det foregår mellem klokken 10 og 13. Der er musik og fortællinger ved Mathilde Falck og guidede rundture.
  Endelig holder Hospitalsenheden Horsens åbent hus fra klokken 13 til klokken 16.
  Her kan publikum se nærmere på det nye fire etagers hospitalsbyggeri, der hedder Nye Nord.
  I morgen er der #åbenthospital i hele landet! Besøg de nye hospitaler - find dit eget her https://t.co/AwT6zYKnF3 #vibyggerforlivet #sundpol pic.twitter.com/lGfoaZIIgP
  
  